Source: http://www.legex.ro/Ordin-461-2006-72648.aspx
Timestamp: 2020-02-24 15:19:52+00:00
Document Index: 14750423

Matched Legal Cases: ['articolul 4', 'articolul 4', 'articolul 4', 'articolul 4', 'articolul 4', 'articolul 4', 'articolul 7', 'articolul 7', 'articolul 18', 'Articolul 20', 'Articolul 26', 'Articolul 28', 'articolul 30', 'articolul 31', 'articolul 33', 'articolul 48', 'articolul 49']

Ordinul 461/2006 | Legislatie gratuita
ORDIN Nr. 461 din 6 iulie 2006
privind modificarea si completarea Ordinului ministrului agriculturii, alimentatiei si padurilor nr. 257/2002 pentru aprobarea Regulamentului privind organizarea controlului de calitate si fitosanitar la importul si exportul semintelor si materialului saditor
ACT PUBLICAT IN: MONITORUL OFICIAL NR. 688 din 10 august 2006
In baza prevederilor art. 12, 14 şi 17 din Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante,
având în vedere necesitatea armonizării legislaţiei româneşti cu legislaţia comunitară specifică privind comercializarea seminţelor şi materialului de înmulţire pe specii şi grupe de specii,
văzând Referatul de aprobare a proiectului de ordin privind modificarea şi completarea Ordinului ministrului agriculturii, alimentaţiei şi pădurilor nr. 257/2002 pentru aprobarea Regulamentului privind organizarea controlului de calitate şi fitosanitar la importul şi exportul seminţelor şi materialului săditor nr. 90.333 din 26 iunie 2006,
în temeiul prevederilor Hotărârii Guvernului nr. 155/2005 privind organizarea şi funcţionarea Ministerului Agriculturii, Pădurilor şi Dezvoltării Rurale, cu modificările şi completările ulterioare,
Art. I. - Anexa la Ordinul ministrului agriculturii, alimentaţiei şi pădurilor nr. 257/2002 pentru aprobarea Regulamentului privind organizarea controlului de calitate şi fitosanitar la importul şi exportul seminţelor şi materialului săditor, publicat în Monitorul Oficial al României, Partea I, nr. 627 din 23 august 2002, se modifică şi se completează după cum urmează:
1. La articolul 4, litera c) a alineatului (1) va avea următorul cuprins:
,,c) cele neînregistrate conform lit. a) şi b), provenite din ţări din afara Comunităţii Europene, care se multiplică sau se prelucrează pe bază de contract în vederea exportului integral;".
2. La articolul 4, litera d) a alineatului (1) va avea următorul cuprins:
,,d) cantităţi destinate altor scopuri de testare şi experimentare, pentru testarea pieţei, loturi demonstrative, multiplicare şi alte încercări, în măsura în care aparţin unui soi pentru care a fost depusă o cerere de înscriere în catalog;".
3. La articolul 4, după litera d) a alineatului (1) se introduce o nouă literă, litera d1), cu următorul cuprins:
,,d1) seminţe din soiuri modificate genetic, după ce acestea au primit în prealabil acordul de import din partea Ministerului Mediului şi Gospodăririi Apelor, în conformitate cu prevederile legale în vigoare;".
„(11) Pentru seminţele din soiurile speciilor prevăzute în directivele CE: L 66/401/CEE, L 66/402/CEE, L 2002/54/CE, L 2002/55/CE, L 2002/56/CE, L 2002/57/CE, L 68/193/CEE, L 98/56/CE, L 92/33/CEE şi L 92/34/CEE, privind comercializarea seminţelor sau materialului săditor de plante furajere, cereale, sfeclă de zahăr şi sfeclă furajeră, seminţe de legume, cartof pentru sămânţă, oleaginoase şi textile, materialul de înmulţire vegetativă a viţei de vie, materialul de înmulţire a plantelor ornamentale, materialul de înmulţire şi plantare legumicol, altul decât seminţele, materialul de înmulţire şi plantare fructifer, se aplică prevederile acestor directive. Corespondenţa dintre directive şi legislaţia română aplicabilă pentru producţia internă este prevăzută în anexa nr. 2 care face parte integrantă din prezentul regulament."
5. La articolul 4, litera b) a alineatului (4) se abrogă.
6. La articolul 4, litera c) a alineatului (4) va avea următorul cuprins:
,,c) seminţele şi materialul săditor din alte ţări decât cele prevăzute la lit. a) sau care nu pot prezenta documente doveditoare ale calităţii, testate conform reglementărilor acestor organizaţii internaţionale, pot fi admise după ce, în prealabil, autorităţile române sau alte autorităţi echivalente din statele prevăzute la lit. a) au controlat, certificat sau testat conform reglementărilor şi metodelor internaţionale acceptate în Uniunea Europeană ori în România în domeniul sistemului de înmulţire, al standardelor de calitate şi al carantinei fitosanitare."
7. La articolul 4, litera d) a alineatului (4) va avea următorul cuprins:
,,d) pentru seminţele şi materialul săditor din alte specii necuprinse în directivele CE, echivalenţa se stabileşte de autoritatea română de certificare, conform regulilor şi normelor în vigoare."
„Art. 5. - (1) Pentru obţinerea avizului de import al seminţelor şi materialului săditor, solicitantul se va adresa Direcţiei generale implementare politici sectoriale şi de piaţă din cadrul Ministerului Agriculturii, Pădurilor şi Dezvoltării Rurale.
(2) Se exceptează de la prevederile alin. (1) importul de seminţe şi material saditor din speciile de plante ornamentale (flori şi material ornamental), dud, hamei, plante medicinale şi aromatice, prevăzute la art. 4 alin. (2), miceliu de ciuperci comestibile şi seminţe certificate pentru culturi ecologice, din ţările membre ale Comunităţii Europene, pentru care solicitantul se va adresa inspectoratului teritorial pentru calitatea seminţelor şi a materialului saditor (ITCSMS) sau Laboratorului Central pentru Calitatea Seminţelor şi a Materialului Saditor (LCCSMS) pe a cărui rază acesta îşi are sediul social.
(3) Pentru obţinerea avizului de import, solicitantul va prezenta la instituţiile prevăzute mai sus următoarele documente:
a) cererea-tip completată în două exemplare de către operatorul economic importator, conform modelului prezentat în anexa nr. 1 care face parte integrantă din prezentul regulament, depusă cu minimum 3 zile înainte de efectuarea importului; destinaţia utilizării seminţelor şi materialului saditor trebuie demonstrată cu documente sau declaraţii pe propria răspundere ale furnizorului sau beneficiarului. Destinaţia utilizării seminţelor şi materialului saditor poate fi:
1. multiplicare pentru comercializare în România sau UE ori pentru necesar propriu;
2. multiplicare pentru export în... (ţara);
3. comercializare fără drept de multiplicare ca sămânţă şi material saditor;
4. necesar propriu fără drept de multiplicare;
5. donaţie fără drept de comercializare;
7. scop ştiinţific;
8. loturi demonstrative, soiuri pentru care a fost depusă o cerere de testare pentru înscrierea în Catalogul Oficial al României sau în alte state membre ale UE;
9. alte destinaţii, cu precizarea destinaţiei stabilite de comun acord între importator şi avizator.
In toate cele 8 situaţii de mai sus se va nota suplimentar, cu litere:
NG - seminţe din soiuri nemodificate genetic;
BIO - seminţe ecologice;
OMG - seminţe din soiuri modificate genetic;
b) autorizaţia de producere, prelucrare sau comercializare a seminţelor şi a materialului saditor vizată anual, după caz, în original şi în copie, eliberată de Inspecţia Naţională pentru Calitatea Seminţelor prin unităţile sale teritoriale, sau declaraţia solicitantului, prin care acesta se obligă pe propria răspundere că sămânţa sau materialul saditor importat este destinat folosinţei proprii şi că nu va face obiectul comercializării ori producerii de sămânţă;
c) documente oficiale sau ale furnizorului, din care să rezulte cel puţin următoarele informaţii: specia, soiul, categoria biologică, cantitatea pe ambalaj şi cantitatea totală, respectarea regulilor şi standardelor CE ori OCDE de calitate, dreptul de multiplicare cu sau fără comercializare, de redeventă, de reambalare, autoritatea oficială de inspecţie din ţara furnizorului, după caz, precum şi dacă sămânţa este nemodificată genetic, modificată genetic sau certificată ecologic;
d) contractul de multiplicare, în original şi în copie, în cazul seminţelor şi materialului saditor prevăzute la art. 4 alin. (1) lit. a), b) şi c);
e) acordul autorului sau menţinătorului soiului prevăzut în cataloagele menţionate la art. 4 alin. (1) lit. a) şi b) şi în listele menţionate la alin. (2), dacă soiul se găseşte sub regim de protecţie intelectuală, pentru comercializarea pe teritoriul României a seminţelor sau a materialului saditor importat dintr-o ţară din afara Comunităţii Europene, după caz;
f) document oficial sau al furnizorului, după caz, care să ateste că sămânţa este nemodificată genetic ori modificată genetic, în cazul speciilor la care sunt admise pentru cultivare soiuri modificate genetic.
(4) Ministerul Agriculturii, Pădurilor şi Dezvoltării Rurale sau inspectoratele teritoriale pentru calitatea seminţelor şi a Materialului saditor (ITCSMS) ori Laboratorul Central pentru Calitatea Seminţelor şi a Materialului Saditor (LCCSMS) pot solicita operatorului economic importator şi alte documente şi informaţii suplimentare strict necesare."
„Art. 6. - Avizul de import se va acorda pe cererea-tip de Direcţia generală implementare politici sectoriale şi de piaţă din cadrul Ministerului Agriculturii, Pădurilor şi Dezvoltării Rurale sau de inspectoratele teritoriale pentru calitatea seminţelor şi a materialului saditor (ITCSMS) ori de Laboratorul Central pentru Calitatea Seminţelor şi a Materialului Saditor, după caz, iar după avizare un exemplar se înmânează sub semnătură importatorului."
10. La articolul 7, alineatul (2) va avea următorul cuprins:
„(2) La intrarea în ţară se verifică existenţa şi conformitatea avizului de import, eliberat de Direcţia generală implementare politici sectoriale şi de piaţă din cadrul Ministerului Agriculturii, Pădurilor şi Dezvoltării Rurale sau de inspectoratele teritoriale pentru calitatea seminţelor şi a materialului saditor (ITCSMS) ori de Laboratorul Central pentru Calitatea Seminţelor şi a Materialului Saditor (LCCSMS)."
11. La articolul 7, după alineatul (2) se introduce un nou alineat, alineatul (3), cu următorul cuprins:
„(3) In cazul comercializării unor cantităţi de peste 2 kg de seminţe importate din terţe ţări, acestea trebuie să fie însoţite la intrarea în ţară de un document oficial sau un document al furnizorului, în funcţie de specia în cauză, care să cuprindă cel puţin următoarele informaţii: specia, soiul, categoria biologică, ţara producătoare şi autoritatea oficială de inspecţie, ţara de destinaţie, importatorul, cantitatea."
12. La articolul 18, alineatul (2) va avea următorul cuprins:
„(2) Cantităţile pe soiuri sau hibrizi pot fi compensate în cadrul cantităţii aprobate pe specii, fără schimbarea denumirii soiurilor aprobate. Cantităţile pe specii, înscrise în cererea depusă pentru eliberarea avizului de import, pot fi depăşite cu maximum 5%."
13. Articolul 20 va avea următorul cuprins:
„Art. 20. - După încheierea controlului fitosanitar se va întocmi procesul-verbal - fişa de inspecţie fitosanitara la import, conform reglementărilor în vigoare."
„Art. 25. - Inspectoratele de carantină fitosanitara vamală înregistrează şi transmit lunar la Laboratorul Central pentru Carantină Fitosanitara, precum şi la inspectoratul teritorial pentru calitatea seminţelor şi a materialului săditor din judeţul în care se situează punctul de trecere a frontierei sau la ITCSMS ori LCCSMS, pe teritoriul căruia se efectuează vămuirea şi/sau controlul fitosanitar, situaţia importurilor de seminţe şi material săditor, pe specii, soiuri, categorii, cantităţi şi destinaţie, a seminţelor din soiuri nemodificate genetic (NG), seminţelor din soiuri modificate genetic (OMG) şi seminţelor certificate ecologic (BIO)."
15. Articolul 26 va avea următorul cuprins:
„Art. 26. - Unităţile fitosanitare au obligaţia să transmită inspectoratelor de carantină fitosanitara vamală comunicarea făcută de importatorii de seminţe şi material săditor, după ce aceştia au prezentat avizul de import aprobat de Direcţia generală implementare politici sectoriale şi de piaţă din cadrul Ministerului Agriculturii, Pădurilor şi Dezvoltării Rurale sau de ITCSMS ori de LCCSMS."
16. Articolul 28 va avea următorul cuprins:
„Art. 28. - După terminarea controlului, inspectorul de carantină fitosanitara va întocmi procesul-verbal-fişa de inspecţie fitosanitara la import, conform reglementărilor în vigoare, iar probele ridicate conform Normelor metodologice de aplicare a Ordonanţei Guvernului nr. 136/2000 privind măsurile de protecţie împotriva introducerii şi răspândirii organismelor de carantină dăunătoare plantelor sau produselor vegetale în România, aprobate prin Hotărârea Guvernului nr. 1.030/2001, cu modificările ulterioare, vor fi transmise Laboratorului Central pentru Carantină Fitosanitara, în condiţiile art. 21 din prezentul ordin.
17. La articolul 30, alineatul (1) va avea următorul cuprins:
„Art. 30. - (1) Seminţele şi materialul săditor care nu respectă reglementările fitosanitare în vigoare se returnează, se carantinează sau se distrug, după caz. Unităţile fitosanitare vor informa imediat, în scris, Direcţia fitosanitara din cadrul Ministerului Agriculturii, Pădurilor şi Dezvoltării Rurale asupra măsurii luate."
18. La articolul 31, alineatul (4) va avea următorul cuprins:
„(4) Pentru culturile provenite din seminţe şi material săditor din import, găsite, în urma controlului efectuat în timpul perioadei de vegetaţie, infestate cu organisme de carantină dăunătoare plantelor sau produselor vegetale, confirmate de Laboratorul Central pentru Carantină Fitosanitara, măsurile de carantină se stabilesc conform reglementărilor fitosanitare în vigoare."
19. La articolul 33 alineatul (1), litera a) va avea următorul cuprins:
„a) dacă importul s-a efectuat în concordanţă cu avizul de import eliberat de Direcţia generală implementare politici sectoriale şi de piaţă din cadrul Ministerului Agriculturii, Pădurilor şi Dezvoltării Rurale sau de inspectoratele teritoriale pentru calitatea seminţelor şi a materialului săditor ori de Laboratorul Central pentru Calitatea Seminţelor şi a Materialului Săditor (LCCSMS);".
20. După articolul 48 se introduce un nou articol, articolul 49, cu următorul cuprins:
„Art. 49. - (1) De la data aderării României la Comunitatea Europeană, termenul import de seminţe şi material săditor, în înţelesul prezentului ordin, se aplică numai seminţelor şi materialului săditor provenite din terţe ţări, altele decât cele din Comunitatea Europeană.
(2) De la data aderării, avizul de import, cu excepţia seminţelor din soiurile modificate genetic la care se păstrează avizul de import eliberat de către Direcţia generală implementare politici sectoriale şi de piaţă din cadrul Ministerului Agriculturii, Pădurilor şi Dezvoltării Rurale, este înlocuit cu notificarea de către comerciant a cantităţilor de sămânţă şi material săditor intrate pe teritoriul României, provenite dintr-un stat membru al Uniunii Europene, pe specii, soiuri, categorii biologice, tipul de ambalaj, cantitatea pe ambalaj şi ţara de provenienţă, care se depune la ITCSMS sau LCCSMS unde comerciantul autorizat îşi are sediul social, în cel mult 3 zile de la intrarea acestora în ţară, în scopul verificării respectării regulilor şi standardelor Uniunii Europene.
(3) De la data aderării, seminţele şi materialul săditor provenite din state membre ale Comunităţii Europene se vor supune, pe teritoriul României, regulilor specifice din directivele Comunităţii Europene prezentate în anexa nr. 2 şi reglementărilor naţionale ale statelor membre, după caz."
Art. II. - In cuprinsul Ordinului ministrului agriculturii, alimentaţiei şi pădurilor nr. 257/2002 pentru aprobarea Regulamentului privind organizarea controlului de calitate şi fitosanitar la importul şi exportul seminţelor şi materialului săditor, sintagmele: Ministerul Agriculturii, Alimentaţiei şi Pădurilor, Direcţia generală de implementare, reglementare şi de management al resurselor biotehnologice, direcţia fitosanitara judeţeană sau a municipiului Bucureşti se înlocuiesc cu sintagmele: Ministerul Agriculturii, Pădurilor şi Dezvoltării Rurale, Direcţia generală implementare politici sectoriale şi de piaţă şi unitatea fitosanitara".
Art. III. - Prezentul ordin va fi publicat în Monitorul Oficial al României, Partea I, şi va intra în vigoare în termen de 10 zile de la data publicării.
Societatea Comercială (Firma) ..................................
Judeţul (sectorul) ........................................................
Str............................................................ nr.............
Telefon ............................... fax .................................
Inregistrată la registrul comerţului cu nr..................
Codul fiscal .................................................................
Inregistrată pentru comercializarea seminţelor şi materialului săditor nr..................... din ....................
DIRECŢIA GENERALĂ IMPLEMENTARE POLITICI SECTORIALE ŞI DE PIAŢĂ sau ITCSMS ori LCCSMS
Nr.............. din .............................
Se avizează importul
(Director executiv)
Către Ministerul Agriculturii, Pădurilor şi Dezvoltării Rurale Vă rugăm să dispuneţi eliberarea unui aviz de import pentru următoarele seminţe (material săditor):
Categoria biologică
Cantitatea/ ambalaj
(t, kg, g, buc.)
Ţara din
Punctul de intrare în
ţară (frontiera)
(punctul de
vămuire)
Destinaţia utilizării
seminţelor şi
săditor*)
Importul va fi derulat conform prevederilor Ordinului ministrului agriculturii, alimentaţiei şi pădurilor nr. 257/2002 pentru aprobarea Regulamentului privind organizarea controlului de calitate şi fitosanitar la importul şi exportul seminţelor şi materialului săditor, cu modificările şi completările ulterioare, şi ale altor reglementări în vigoare, prin grija domnului/doamnei.............................................................., deţinător/deţinătoare al/a Certificatului de atestare nr.................... (conform Ordinului nr.............).
Importatorul este obligat să prezinte o copie (xerocopie) inspectorului fitosanitar vamal din punctul de intrare în ţară.
La intrarea în ţară a seminţelor (materialului săditor) importate, importatorul este obligat să prezinte ITCSMS sau LCCSMS unde va efectua descărcarea mijlocului de transport o copie a acestui aviz de import, precum şi cantităţile efectiv importate, însoţite de documentele de calitate însoţitoare.
Conducătorul societăţii comerciale (firmei),
Avizul de import a fost ridicat de .............................................., având funcţia de ................................... la Societatea Comercială (Firma) .........................................................................................................
Posed legitimaţia nr............... din .........................................
*) Destinaţia utilizării seminţelor şi a materialului săditor se va notifica conform prevederilor art. 5 alin. (3) lit. a) din regulament.
TRANSPUNEREA DIRECTIVELOR COMUNITARE
privind comercializarea seminţelor şi materialului săditor în ordine ale ministrului agriculturii, pădurilor şi dezvoltării rurale
Actul normativ naţional
Directiva Consiliului 66/401/CEE privind comercializarea seminţelor de plante furajere
1.263/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii si comercializarea seminţelor de plante furajere
Directiva Consiliului 66/402/CEE privind comercializarea seminţelor de legume
1.262/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii si comercializarea seminţelor de cereale
Directiva Consiliului 68/193/CEE privind comercializarea materialului de înmulţire vegetativă a viţei-de-vie
1.267/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii şi comercializarea materialului de înmulţire vegetativă a viţei-de-vie
8/2006 - Ordin al ministrului agriculturii, pădurilor şi dezvoltării rurale pentru aprobarea Regulilor privind testarea şi înregistrarea soiurilor de viţă-de-vie, pomi fructiferi şi plante ornamentale
Directiva Consiliului 92/33/CEE privind comercializarea materialului de înmulţire şi plantare legumicol, altul decât seminţele
1.269/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea, controlul calităţii şi/sau comercializarea materialului de înmulţire şi plantare legumicol, altul decât seminţele
Directiva Consiliului 92/34/CEE privind comercializarea materialului de înmulţire şi plantare fructifer
1.295/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii şi/sau comercializarea materialului de înmulţire şi plantare fructifer
Directiva Consiliului 98/56/CE privind comercializarea materialului de înmulţire al plantelor ornamentale
1.268/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea, prelucrarea, controlul calităţii şi/sau comercializarea materialului de înmulţire al plantelor ornamentale
Directiva Consiliului 2002/54/CE privind comercializarea seminţelor de sfeclă
1.265/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii şi comercializarea seminţelor de sfeclă de zahăr şi sfeclă furajeră
Directiva Consiliului 2002/55/CE pentru comercializarea seminţelor de legume
1.366/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii şi/sau comercializarea seminţelor de legume 1.349/2005 - Ordin al ministrului agriculturii, pădurilor şi dezvoltării rurale pentru aprobarea Regulilor privind testarea si înregistrarea soiurilor de legume
Directiva Consiliului 2002/56/CE pentru comercializarea cartofului pentru sămânţă
1.266/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, certificarea calităţii si comercializarea cartofului pentru sămânţă
Directiva Consiliului 2002/57/CE pentru comercializarea seminţelor de plante oleaginoase si textile
1.264/2005 - Ordin al ministrului agriculturii, pădurilor şi dezvoltării rurale pentru aprobarea Regulilor şi normelor tehnice privind producerea în vederea comercializării, controlul, certificarea calităţii si comercializarea seminţelor de plante oleaginoase si textile
COMENTARII la Ordinul 461/2006
Momentan nu exista niciun comentariu la Ordinul 461 din 2006
Alte acte pe aceeaşi temă cu Ordin 461/2006